« Un dra nevez a-walc'h eo evidomp. Nebeut a gomzoù a zo e « Fest ar pemoc'h ». Ha muioc'h a labour hon eus graet war ar selloù hag ar fiñvadennoù.  Muioc'h a labour a zo bet war personelezh an dud ivez. Donoc'h omp aet. Labouret hon eus war ar c'hinkladur gant Fañch an Henaff, da gaout   ur   gegin modern kenañ. Ha labouret en  deus Pierre-Yves Moign war ar sonerezh evit ma glotfe gant c'hoari an aktourien. Dañjer a zo en   ur   ober   ur   pezh c'hoari a c'hell direnkañ pe lakaat an dud da brederiañ   ». N'eo ket bet strafuilhet toud an dud, war a seblant. « Da ma soñj e teu muioc'hik a grennarded ha tud gour, dre vras. Ha diaes eo sachañ an dud-se ! » Dreist an dañjer eo aet Strollad ar Vro Bagan, a-benn neuze. Taol kontell Fest ar Pemoc'h en deus graet vat d'ar c'hoariva e brezhoneg, marteze.